b'\n_START_ARTICLE_\nJules Feldmans\n_START_PARAGRAPH_\nJules Feldmans (21. hein\xc3\xa4kuuta 1889 Nigranda \xe2\x80\x93 16. elokuuta 1953) oli latvialainen diplomaatti. H\xc3\xa4n p\xc3\xa4\xc3\xa4tti opintonsa 1915 Moskovan yliopistossa. 1919\xe2\x80\x931921 h\xc3\xa4n toimi Latvian ulkoasiainministeri\xc3\xb6n lakiasioiden neuvonantajana ministeri\xc3\xb6n Ven\xc3\xa4j\xc3\xa4n asioiden osastolla ja l\xc3\xa4hetyst\xc3\xb6sihteerin\xc3\xa4 maan Pariisin l\xc3\xa4hetyst\xc3\xb6ss\xc3\xa4 1921. 1923 h\xc3\xa4nest\xc3\xa4 tuli ulkoasiainministeri\xc3\xb6n Kansainliiton asioiden toimiston p\xc3\xa4\xc3\xa4llikk\xc3\xb6. 1925 h\xc3\xa4n siirtyi Pariisiin Latvian l\xc3\xa4hetyst\xc3\xb6neuvokseksi toimien 1925\xe2\x80\x931927 v\xc3\xa4liaikaisena asiainhoitajana. 1928\xe2\x80\x931930 h\xc3\xa4n toimi ulkoasiainministeri\xc3\xb6n it\xc3\xa4- ja l\xc3\xa4nsiasioiden osaston p\xc3\xa4\xc3\xa4llikk\xc3\xb6n\xc3\xa4 ja 1930 Latvian pysyv\xc3\xa4n\xc3\xa4 edustajana Kansainliitossa. 1939 h\xc3\xa4nest\xc3\xa4 tuli Latvian l\xc3\xa4hettil\xc3\xa4s Tanskaan. 1949\xe2\x80\x931953 h\xc3\xa4n oli Latvian asiainhoitaja Washington D.C.:ss\xc3\xa4. _NEWLINE_Jules Feldmans oli Kansainliiton neuvoston edustaja 14. joulukuuta 1939, kun Kansainliiton neuvoston 107. kokous totesi Neuvostoliiton erotetuksi Kansainliitosta. H\xc3\xa4n ei osallistunut kokoukseen, koska Baltian maiden kesken oli Tallinnassa ulkoasiainministerikokouksessa sovittu, etteiv\xc3\xa4t maat ota kantaa Neuvostoliiton erottamiseen Kansainliitosta.'